Az éjszaka.
A bolygón élő állatok több mint felének rejteket nyújtó sötét világ.
A kamerák eddig csupán röpke bepillantást engedtek az életükbe.
Az új generációs technológia segítségével
most már éjszaka is olyan tisztán látunk mindent, mint nappal.
Az emberi szemnél százszor érzékenyebb kamerákkal...
az éjszaka szépségét immár...
színesben ragadjuk meg.
Idegenszerű tájak.
Különös teremtmények, amelyeket a sötétség kelt életre.
Eddig nem látott viselkedés.
Mostantól nyomon követhetjük az állatok életét
a Föld utolsó igazi vadonjában.
Az éjszakában.
FÖLDÜNK ÉJJEL SZÍNESBEN
Tél az Északi-sarkot övező területeken.
Napközben szinte alig kel fel a nap.
NARRÁTOR:
És hamar le is nyugszik.
Ez a jeges világ több mint egy hónapra sötétségbe borul.
Él itt egy faj, amelynek a változás nagyszerű lehetőségeket tartogat.
A jegesmedveanyának ikrei vannak.
Két éven át gondoskodik róluk,
megtanít nekik mindent, ami az életben maradáshoz kell.
Mindenhová követik anyjukat.
Ez nem könnyű feladat.
Sokat kell még tanulniuk.
A tél kezdetén olyan kevés az eleség,
hogy az anyák ilyenkor napi egy kilót is leadhatnak testsúlyukból.
Az anya gyenge és éhes,
így az elkövetkező fagyos éjszakákon kölykei megóvása
óriási terhet ró rá.
A család nincs egyedül.
A többi éhes medve a sarkvidéki part mentén gyülekezik.
Azt várják, hogy a hőmérséklet lecsökkenjen,
és a tenger vize tömör jéggé fagyjon.
Ekkor a jégen fókavadászatra indulnak,
mivel a fóka az éhes medvék fontos élelemforrása.
De a nagy fagyok beálltáig
az anya, bocsai
és a többi medve kénytelen kivárásra játszani.
A sarki tél közeledtével...
az éjszakák egyre hosszabbak.
A fagyos táj pedig átalakul.
A hold fénye mellett...
low light kameráink eddig nem látott módon mutatják be
a jég világát.
Közvetlen bepillantást nyújtanak
a jegesmedvék éjszakai életébe.
Ma este az anya első dolga, hogy megszoptassa éhes bocsait.
Tejének zsírtartalma meghaladja a 30%-ot...
így a bocsok a téli túléléshez szükséges vastag zsírréteget növeszthetnek.
Ezt követi az éjféli tisztálkodás.
A jegesmedvék a hóban hemperegve tisztogatják sűrű bundájukat.
A bocsok anyjukat utánozzák.
A rendszeres hófürdő szigeteli a medvebundát.
És ma este szükség is lesz arra, hogy melegen tartsa őket.
A sarki télben
a viharok váratlanul törnek ki.
A fiatal bocsok számára egy ilyen hóvihar végzetes is lehet.
A fagyos téli éjszakákon a jegesmedvéken kívül
más állatok is aktív életet élnek.
A sarkkör mentén húzódó hóborította erdőkben
egy hasonlóan szívós kis lény tűnik fel a holdfényben.
A havasi nyúl.
Csak sötétedés után jön elő, így elkerülheti a ragadozókat.
A tél kezdetére szőre barnáról fehérre váltott.
Tökéletes az álcája.
Ez a fiatal bak az éjszaka közepén falatozik.
Az ennivaló mennyisége korlátozott, ezért addig kell ennie, amíg tud.
A környéken azonban nem ő az egyetlen éhes nyúl.
A riválisokat el kell zavarni.
Az élelemért és a párokért sokszor ádáz küzdelem folyik.
Óránként 40 km-es sebességgel is üldözhetik egymást.
De amikor a rivális nem hátrál...
a csetepaté komolyra fordul.
Nem sok ütés talál célba.
Csak az számít, hogy melyikük tűnik durvábbnak.
Ma este ő győzedelmeskedik.
Az éjszakai bajnok jó eséllyel élheti túl az előtte álló hosszú téli éjszakákat.
A part mentén
a jegesmedveanya bocsaival meghúzza magát,
miközben egyre hidegebb lesz.
Téli éjszakákon a tenger felől érkező sarki ciklonok miatt
a hőérzet akár mínusz 50 Celsius-fok is lehet.
A jegesmedvebocsokra a metsző hidegben nagy veszély leselkedik.
Csak minden második bocs éli túl az első telet.
Éjszakai kameráink felvételein láthatjuk, anyjuk milyen zseniális megoldást talált.
Ásni kezd.
Szép lassan menedéket váj a hóba,
ahová kölykei bebújhatnak a vihar elől.
A jegesmedvecsaládok akár négy éjszakát is képesek kihúzni ilyen odúkban.
Az anya csak így tudja életben tartani értékes utódait.
A család kénytelen elbújni...
amíg a vihar tart.
A vihar elvonul.
A család előbújik az odúból, és azt látja, hogy a vihar óriási változást hozott.
Ahol eddig óceán terült el,
ott most mindent jég borít.
Ameddig a szem ellát.
Az anya először vezeti kölykeit a jég borította tengerhez.
Életük itt új fejezetbe lép.
Az előttük álló hetekben
anyjuk megtanítja nekik, hogy maradjanak életben a fagyos tájon
a hosszú sarki tél idején.
Nem ez az egyetlen jegesmedveanya
próbálja a sötétben felderíteni a fagyos tájat.
Messze kint a jégmezőn
egy másik anyára komolyabb gyereknevelési feladatok várnak.
Négyéves kölykei már szinte teljesen felnőttek.
Rosszcsont kamaszok.
Low light kameráink szokatlan dolgot rögzítenek.
A bocsok fürdőzni indulnak az éjszakában.
Már most kiválóan úsznak.
Ebben a korban az a legnehezebb, hogy hogyan másszanak ki onnan.
Az első kölyök ráérez.
De fivére...
már nehezebben boldogul.
Végre.
De legalább nem látta senki.
Az anyának még ekkora kölykök mellett is ébernek kell lennie.
A négyéves kölykök a határokat feszegetik.
És a nagy hímek közelében ez veszélyes is lehet.
Az elkövetkező éjszakák során az anya nem engedheti, hogy kószáljanak.
A hosszú és sötét tél idején
a jégvilág feletti éjszakai égbolt szolgál hátterül
a Föld legvarázslatosabb fényjelenségének.
A sarki fénynek.
A napszél energiája
a légkörrel keveredve fénycsíkokat hoz létre...
amelyek 100 kilométernél is magasabbak.
Ezek éjjel és nappal is tündökölnek.
Emberi szemmel azonban csak a sötét égbolton látható.
A tél végére
a sötétség lassan megadja magát.
A nap hetek óta most először bukkan fel rövid időre
a horizont felett.
A szürkület első óráiban
az anya idősebb bocsaival egy befagyott glaciális öbölbe ér.
Az anya fókavadászatra indul...
addig négyéves kölykei nyugodtan játszhatnak.
De nem sokáig.
Egy magányos medve szintén az öbölben tartózkodik.
A magányos jegesmedvék igen agresszívek is lehetnek.
A kölykök azonban kíváncsiak.
Nem veszélytelen odamenni egy idegenhez.
A verekedés súlyos sérüléssel végződhet.
De ami elsőre durvaságnak tűnt...
az hirtelen játékba fordul.
Kiderült, hogy az idegen egy fiatal nőstény.
És ez csupán romantikus birkózás.
Csihi-puhi jegesmedve módra.
Eddig szinte alig láttunk ennyire gyengéd társas megnyilvánulást.
A kölykök nemsokára felnőnek,
így az anya dolga lassan véget ér.
Életének utóbbi négy évét arra áldozta, hogy gondoskodjon róluk.
Az elkövetkező napokban féktelen bocsai elválnak tőle.
És ezek a fiatal medvék jövőre
már egymagukban néznek szembe a hosszú sötét éjszakákkal.
FÖLDÜNK ÉJJEL SÖTÉTBEN KÉSZÜLT FELVÉTELEK
- Mehet? - Igen.
A jegesmedvék filmezése megpróbáltatások elé állította a stábot.
És amikor az első éjszakán lecsapott a sarki vihar,
ízelítőt kaptak az elkövetkező sötét hetekben
rájuk váró kihívásokból.
Jelenleg mínusz 30 Celsius-fok lehet.
És szerintem feszegetjük...
OPERATŐR
...a kamerák és a felszerelés tűréshatárát.
Hosszú lesz ezzel az út hazáig.
A vihar végig a nyomukban volt,
így a GPS segítségével találták meg a szálláshoz vezető utat.
A következő este a sarkvidéki körülmények
ismét meghiúsították a medvék felkutatását.
Mehet!
Beragadtunk a jégbe. Tiszta víz a felszín.
Amikor a friss víz a szárazföldről eléri a tenger jegét,
az megolvad, és latyakos lesz.
A stáb csapdába esett.
Minden egyes lépéssel közelebb kerültek az alattuk fekvő óceánhoz.
Biztos nem voltam még ilyen nehéz forgatáson.
Rossz az idő, és jegesmedve sehol.
A helyzet pedig tovább romlott.
Másnapra virradóra a tenger jege, ahol a jegesmedvék vadásznak,
hirtelen levált, és eltűnt.
Messzire sodródott a parttól, és a jegesmedvéket is magával vitte.
A tenger jege
a fagyos tél derekán is fogyatkozik.
Az éghajlatváltozás miatt a jegesmedvék jövője bizonytalan.
A forgatás harmadik hetére
a stábnak igencsak jól jött volna a szerencse.
Az apró reménysugár az egyik legváratlanabb helyen bukkant fel.
Ma kimentünk medvéket keresni,
de úgy tűnik, hogy egyikük nálunk járt.
És egyenesen a WC-t célozta be.
Hű! Konkrétan látni a fogai és a karmai nyomát, ahogy próbálkozott.
Kellemetlen lett volna, ha valaki épp a WC-n ül.
A következő éjjel rajtakapták a tettest.
Szerencsére épp nem volt bent senki.
Megjelentek a medvék, így a stáb végre reménykedhetett.
Óriási erőfeszítésük hamarosan meghozta gyümölcsét.
A 20. napon végre megtaláltuk a medvéket.
Nem is csak egyet.
PRODUCERASSZISZTENS
Egy anyát a két kölykével.
Végre.
Uramisten! Gyönyörűek, öregem!
A számos sarki kaland után
a stáb végre páratlan felvételeket készíthetett
a jegesmedvékről a holdfényben.
Továbbá eddig nem látott módon derített fényt a sarki éjszakák titkaira.
A feliratot fordította: Basch Erzsébet